พายุไต้ฝุ่นชบา (พ.ศ. 2559)

**พายุไต้ฝุ่นชบา** () หรือที่ในประเทศฟิลิปปินส์เรียกว่า **พายุซูเปอร์ไต้ฝุ่นอิกเม** () เป็นพายุหมุนเขตร้อนที่มีความรุนแรงที่สุดที่เข้าชายฝั่งประเทศเกาหลีใต้นับตั้งแต่พายุไต้ฝุ่นซันปาในปี พ.ศ. 2555 ก่อตัวขึ้นจากหย่อมความกดอากาศต่ำเมื่อวันที่ 24 กันยายน พ.ศ. 2559 อยู่ทางตะวันออกเฉียงเหนือของกวม พายุดีเปรสชันเขตร้อนมาถึงสถานะพายุโซนร้อนในวันรุ่งขึ้น เมื่อถึงวันที่ 30 กันยายน พายุโซนร้อนชบาได้ทวีความรุนแรงขึ้นจนกลายเป็นพายุโซนร้อนกำลังแรง หลังจากการพาความร้อนลึกได้พัฒนาเป็นลักษณะแถบ และภายใต้เงื่อนไขที่เอื้ออำนวยมาก ในขณะที่พายุกำลังเคลื่อนตัวไปทางทิศตะวันตกเฉียงเหนือพายุโซนร้อนกำลังแรงได้กลายเป็นพายุไต้ฝุ่น และโครงสร้างของพายุเริ่มดีขึ้นเป็นอย่างมาก ในวันรุ่งขึ้นพายุไต้ฝุ่นชบาทวีกำลังแรงขึ้นอย่างรวดเร็วจนถึงระดับความรุนแรงสูงสุดเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน พายุไต้ฝุ่นชบามีกำลังแรงสูงสุดด้วยความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) และด้วยความเร็วลมสูงสุด 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง) ความกดอากาศที่ 905 เฮกโตปาสกาล (มิลลิบาร์ 26.72 นิ้วของปรอท) หลังจากนั้นพายุไต้ฝุ่นชบาก็เริ่มอ่อนกำลังลงเมื่อแกนกลางอสมมาตร เนื่องจากลมเฉือน ในขณะที่พายุเข้าใกล้ชายฝั่งปูซานพายุได้แปรสภาพเป็นพายุหมุนนอกเขตร้อน และสลายไปในที่สุด

ดาวเทียมของจีพีเอ็มได้เคลื่อนตัวผ่านตรงเหนือตาพายุของพายุไต้ฝุ่นชบา เครื่องวัดปริมาณน้ำฝนทั่วโลกแบบภาพไมโครเวฟ และเรดาร์ปริมาณน้ำฝนแบบความถี่คู่แสดงให้เห็นว่าพายุกำลังตกตะกอนอย่างหนักมาก ปริมาณน้ำฝนในผนังตาเล็ก ๆ ของพายุวัดโดยภารกิจวัดปริมาณน้ำฝนทั่วโลก และปริมาณน้ำฝนที่ตกลงมาในอัตรามากกว่า 234 มิลลิเมตร (9.2 นิ้ว) ต่อชั่วโมง อุณหภูมิผิวน้ำทะเลที่อบอุ่น และแรงลมเฉือนในแนวดิ่งต่ำเป็น 2 ปัจจัย ที่ทำให้พายุไต้ฝุ่นชบากลายเป็นพายุซูเปอร์ไต้ฝุ่นในขณะที่กำลังเคลื่อนตัวผ่านทะเลฟิลิปปิน และเครื่องวัดสเปกโตรเรดิโอมิเตอร์การถ่ายภาพความละเอียดปานกลางแสดงให้เห็นตาพายุที่ชัดเจน ซึ่งล้อมรอบด้วยพายุฝนฟ้าคะนองที่รุนแรง

พายุไต้ฝุ่นชบาได้สร้างความเสียหายเป็นวงกว้างทั่วภาคใต้ของประเทศเกาหลีใต้ จึงทําให้มีผู้เสียชีวิตอย่างน้อย 7 ราย และมีผู้สูญหายอีก 4 ราย การคมนาคมขนส่งหยุดชะงัก และมีการยกเลิกเที่ยวบิน 100 เที่ยวบิน บ้านเรือนประสบปัญหาไฟฟ้าดับกว่า 200,000 หลัง และความเสียหายโดยรวมประมาณ 129 ล้านดอลลาร์สหรัฐ

## ประวัติทางอุตุนิยมวิทยา

left|thumb|ภาพเคลื่อนไหวจากดาวเทียมของพายุไต้ฝุ่นชบา
ประวัติทางอุตุนิยมวิทยาของพายุไต้ฝุ่นชบา
* **วันที่ 26 กันยายน** บริเวณหย่อมความกดอากาศต่ำกำลังเคลื่อนตัวเข้าสู่ทะเลจีนตะวันออกทำให้สำนักงานอุตุนิยมวิทยาญี่ปุ่น (JMA) ยกระดับหย่อมความกดอากาศต่ำให้กลายเป็นพายุดีเปรสชันเขตร้อน และศูนย์เตือนไต้ฝุ่นร่วม (JTWC) ได้ยกระดับหย่อมความกดอากาศต่ำให้กลายเป็นพายุดีเปรสชันเขตร้อนเช่นกัน
* **วันที่ 27 กันยายน** พายุดีเปรสชันเขตร้อนได้ก่อตัวขึ้นประมาณ 1,445 กิโลเมตร (898 ไมล์) ทางตะวันออกเฉียงเหนือของกวม แม้จะมีสภาพแวดล้อมที่เอื้ออำนวยเพียงเล็กน้อย และพายุกำลังก่อตัวอย่างช้า ๆ หลังจากนั้นการพาความร้อนเริ่มสร้างต้นแบบของพายุดีเปรสชันเขตร้อน นอกจากนี้ ลมเฉือนที่อยู่ใกล้เคียงไม่แรงเกินไป ซึ่งเอื้อต่อการพัฒนา ในขณะที่พายุดีเปรสชันเขตร้อนทวีความรุนแรงขึ้นเรื่อย ๆ

* **วันที่ 28 กันยายน** ดาวเทียมของนาซาได้เคลื่อนตัวผ่านใกล้กวมในมหาสมุทรแปซิฟิกตะวันตกเฉียงเหนือ และเห็นพายุดีเปรสชันเขตร้อนที่กำลังพัฒนาทางตะวันออกของกวม ซึ่งจะทำให้พายุกลายเป็นพายุโซนร้อนอย่างรวดเร็ว เครื่องวัดสเปกตรัมการถ่ายภาพความละเอียดปานกลางแสดงให้เห็นว่ามีพายุฝนฟ้าคะนองรุนแรงล้อมรอบศูนย์กลางของพายุ ศูนย์เตือนไต้ฝุ่นร่วม (JTWC) ได้ยกระดับพายุดีเปรสชันเขตร้อนให้กลายเป็นพายุโซนร้อน และกำหนดรหัสให้พายุว่า 21W และสำนักงานอุตุนิยมวิทยาญี่ปุ่น (JMA) ได้ยกระดับพายุดีเปรสชันเขตร้อนให้กลายเป็นพายุโซนร้อน และกำหนดให้ชื่อว่า **ชบา**
* **วันที่ 29 กันยายน** การวิจัยของนาซาแสดงให้เห็นว่าพายุที่มีอุณหภูมิสูงสุดของเมฆที่อากาศเย็นจัด ทำให้เกิดฝนตกหนักได้ ศูนย์กลางของพายุโซนร้อนชบาอยู่ห่างจากจังหวัดโอกินาวะ ประเทศญี่ปุ่นไปทางตะวันออกเฉียงใต้ประมาณ 1,627 กิโลเมตร (1,011 ไมล์) ศูนย์เตือนไต้ฝุ่นร่วม (JTWC) กล่าวว่าพายุกำลังจะเคลื่อนตัวไปทางทิศตะวันตกเฉียงเหนือในขณะที่เป็นสถานะพายุโซนร้อน ด้วยความเร็วลมต่อเนื่อง 1 นาทีที่ 75 กิโลเมตรต่อชั่วโมง (45 ไมล์ต่อชั่วโมง) และคาดการณ์ว่าพายุจะมีกำลังแรงเพิ่มขึ้นอย่างต่อเนื่องจนกลายเป็นพายุไต้ฝุ่น
* **วันที่ 30 กันยายน** สำนักงานอุตุนิยมวิทยาญี่ปุ่น (JMA) ได้ยกระดับพายุโซนร้อนเป็นพายุโซนร้อนกำลังแรงเมื่อเวลา 08:00 น. (01:00 น. เวลาสากลเชิงพิกัด) ในเวลานี้ การพาความร้อนได้ปะทุขึ้นในพายุโซนร้อนชบาก่อตัวเป็นเมฆหนาแน่นตรงกลาง แต่อุณหภูมิผิวน้ำทะเลต่ำในมหาสมุทรแปซิฟิกทางตะวันตกเฉียงเหนือประกอบกับพายุครั้งก่อนได้ทำให้พลังงานส่วนใหญ่หมดไป ทำให้พายุโซนร้อนชบาพัฒนาความรุนแรงอย่างช้า ๆ ศูนย์เตือนไต้ฝุ่นร่วม (JTWC) รายงานความเร็วลมที่ต่อเนื่องเพียง 1 นาทีที่ 90 กิโลเมตรต่อชั่วโมง (60 ไมล์ต่อชั่วโมง) เมื่อเวลา 22:00 น. (15:00 น. เวลาสากลเชิงพิกัด) ตั้งอยู่ประมาณ 1,503 กิโลเมตร (934 ไมล์) ทางตะวันออกเฉียงใต้ของจังหวัดโอกินาวะ ประเทศญี่ปุ่น และคาดว่าพายุโซนร้อนชบาจะเคลื่อนตัวเข้าจังหวัดโอกินาวะในอีก 3 วันข้างหน้า สภาพแวดล้อมที่เอื้ออำนวยจะส่งเสริมให้พายุทวีกำลังแรงขึ้นอย่างต่อเนื่อง
* **วันที่ 1 ตุลาคม** พายุโซนร้อนชบาเข้าสู่พื้นที่รับผิดชอบของประเทศฟิลิปปินส์ และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้กำหนดชื่อท้องถิ่นว่า **อิกเม** ในขณะที่มันเริ่มเคลื่อนตัวไปทางทิศตะวันตกเฉียงเหนือ หลายชั่วโมงต่อมา สำนักงานอุตุนิยมวิทยาญี่ปุ่น (JMA) ได้ยกระดับพายุโซนร้อนกำลังแรงให้กลายเป็นพายุไต้ฝุ่น และศูนย์เตือนไต้ฝุ่นร่วม (JTWC) ได้ยกระดับพายุโซนร้อนให้กลายเป็นพายุไต้ฝุ่น หลังจากที่โครงสร้างของพายุได้รับการพัฒนาอย่างมากมาย และต่อมาพายุไต้ฝุ่นชบาได้ประโยชน์จากกระแสน้ำที่พุ่งสูง แต่ความเร็วลมมีความรุนแรงขึ้นเรื่อย ๆ ตาพายุเริ่มขยายออก และเห็นได้ชัด ความกดอากาศของพายุต่ำลงเรื่อย ๆ ซึ่งทำให้สำนักงานอุตุนิยมวิทยาญี่ปุ่นพยากรณ์ความรุนแรงของพายุไต้ฝุ่นชบาเพิ่มขึ้นเป็นอย่างมากthumb|พายุไต้ฝุ่นชบาหลังมีกำลังแรงสูงสุดเมื่อวันที่ 4 ตุลาคม พ.ศ. 2559|244x244px

* **วันที่ 2 ตุลาคม** พายุไต้ฝุ่นชบามีความสมมาตรมากขึ้นเมื่อแถบห่อหุ้มด้วยการพาความร้อนจากศูนย์กลาง ซึ่งเป็นสัญญาณบ่งบอกถึงการเพิ่มความเข้มข้นของการระเบิด สำนักงานอุตุนิยมวิทยาญี่ปุ่น (JMA) รายงานความเร็วลมที่ต่อเนื่องเพียง 10 นาทีที่ 175 กิโลเมตรต่อชั่วโมง (110 ไมล์ต่อชั่วโมง) และศูนย์เตือนไต้ฝุ่นร่วม (JTWC) รายงานความเร็วลมที่ต่อเนื่องเพียง 1 นาทีที่ 215 กิโลเมตรต่อชั่วโมง (130 ไมล์ต่อชั่วโมง) ซึ่งเป็นพายุไต้ฝุ่นระดับ 4
* **วันที่ 3 ตุลาคม** พายุไต้ฝุ่นชบายังคงเคลื่อนตัวไปทางตะวันตกเฉียงเหนือด้วยความเร็วที่เพิ่มขึ้น และตาพายุก็ชัดเจนเช่นกัน กลุ่มเมฆหมุนเวียนมีความหนาแน่น และมีความรุนแรงมากขึ้นอย่างต่อเนื่อง การหมุนเวียนเริ่มส่งผลกระทบต่อชายฝั่งภาคตะวันออกของประเทศจีน ประเทศไต้หวัน เกาะคีวชู ประเทศญี่ปุ่น และที่อื่น ๆ ศูนย์เตือนไต้ฝุ่นร่วม (JTWC) รายงานความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) ทำให้พายุไต้ฝุ่นชบามีความเข้มข้นเทียบเท่าหมวด 5 เมื่อเวลา 16:00 น. (09:00 น. เวลาสากลเชิงพิกัด) ลมแรงจากพายุแผ่ขยายออกไป 170 กิโลเมตร (105 ไมล์) จากศูนย์กลาง สำนักงานอุตุนิยมวิทยาญี่ปุ่น (JMA) คาดการณ์ว่าพายุไต้ฝุ่นชบาจะเคลื่อนตัวเข้าสู่ทะเลจีนตะวันออก และทำการปรับระดับความรุนแรงต่อไป นอกจากนี้ ความเร็วลมสูงสุดของพายุอยู่ 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง) และความกดอากาศต่ำสุดกลางของ 905 เฮกโตปาสกาล (มิลลิบาร์ 26.72 นิ้วของปรอท) หลังจากถึงระดับความรุนแรงสูงสุดแล้ว พายุยังคงความรุนแรง และเคลื่อนตัวไปทางทิศตะวันตกเฉียงเหนือ หลังจากนั้นพายุก็เริ่มอ่อนกำลังลงเมื่อแกนกลางอสมมาตร

* **วันที่ 4 ตุลาคม** พายุไต้ฝุ่นชบาเริ่มเคลื่อนตัวจากทางทิศตะวันตกเฉียงเหนือไปทางทิศเหนือ และค่อย ๆ อ่อนกำลังลงจากพายุซูเปอร์ไต้ฝุ่นเป็นพายุไต้ฝุ่นระดับ 4 ในเวลาต่อมา การอ่อนตัวลงของพายุอย่างมีนัยสำคัญ ทำให้ศูนย์เตือนไต้ฝุ่นร่วม (JTWC) ลดระดับเป็นพายุไต้ฝุ่นระดับ 2 อันเนื่องมาจากปฏิสัมพันธ์กับลมตะวันออกเฉียงเหนือกำลังแรงด้วยความเร็วลมสูงสุด 1 นาทีที่ 195 กิโลเมตรต่อชั่วโมง (120 ไมล์ต่อชั่วโมง) ศูนย์กลางของพายุอยู่ห่างประมาณ 420 กิโลเมตร (260 ไมล์) ทางตะวันตกเฉียงใต้ของซาเซโบะ ประเทศญี่ปุ่น และสร้างคลื่นทะเลที่สูงมาก ศูนย์เตือนไต้ฝุ่นร่วมตั้งข้อสังเกตว่าความสูงของคลื่นที่มีนัยสำคัญสูงสุด 11 เมตร และตาพายุของพายุไต้ฝุ่นชบาก็จะมองไม่เห็นอีกต่อไป แรงลมเฉือนในแนวดิ่งทางตะวันตกเฉียงใต้เริ่มเพิ่มขึ้นเมื่อพายุเข้าใกล้กระแสลมพัดทางทิศตะวันตกมากขึ้นจะทำให้พายุอ่อนกำลังลง และได้คาดการณ์ว่าพายุไต้ฝุ่นชบาจะเคลื่อนตัวหันไปทางตะวันออกเฉียงเหนือ และเคลื่อนตัวข้ามทะเลญี่ปุ่นไปพร้อมกับอากาศที่ร้อนจัด
* **วันที่ 5** **ตุลาคม** พายุไต้ฝุ่นชบาเคลื่อนตัวขึ้นฝั่งปูซานด้วยความเร็วลม 1 นาทีที่ 120 กิโลเมตรต่อชั่วโมง (75 ไมล์ต่อชั่วโมง) ในเวลา 08:00 น. (01:00 น. เวลาสากลเชิงพิกัด) ศูนย์เตือนไต้ฝุ่นร่วม (JTWC) ได้ออกคำเตือนเป็นครั้งสุดท้าย และลดระดับพายุไต้ฝุ่นให้กลายเป็นพายุโซนร้อน และสำนักงานอุตุนิยมวิทยาญี่ปุ่น (JMA) ได้ลดระดับพายุไต้ฝุ่นให้กลายเป็นพายุโซนร้อนกำลังแรง และออกคำเตือนเป็นครั้งสุดท้ายเช่นกัน พายุเคลื่อนตัวไปทางทิศตะวันออกเฉียงเหนือ ด้วยความเร็วลม 1 นาทีที่ 90 กิโลเมตรต่อชั่วโมง (55 ไมล์ต่อชั่วโมง) และตั้งอยู่ประมาณ 225 กิโลเมตร (140 ไมล์) ทางตะวันตกเฉียงเหนือของอิวากูนิ จังหวัดยามางูจิ ประเทศญี่ปุ่น และทางตะวันตกเฉียงใต้ของเกาะฮนชูเมื่อเวลา 16:00 น. (09:00 น. เวลาสากลเชิงพิกัด) ศูนย์หมุนเวียนระดับต่ำได้รับลมภายนอก และไม่มีแถบพายุฝนฟ้าคะนองที่รอบศูนย์กลางอีกต่อไป ในขณะที่พายุกลายเป็นพายุหมุนนอกเขตร้อน

## การเตรียมการ

### ประเทศจีน
เนื่องจากพายุไต้ฝุ่นชบาอยู่ใกล้กับมณฑลเจ้อเจียง ประเทศจีนเกินคาด ในเวินโจวมีการออกคำเตือนระดับสีน้ำเงินเมื่อเวลา 09:40 น. (02:40 น. เวลาสากลเชิงพิกัด) ของวันที่ 2 ตุลาคม และชี้ว่าจะได้รับผลกระทบจากบริเวณรอบนอก ในตอนกลางคืนแรงคลื่นลมทะเลชายฝั่งของเวินโจวจะอยู่ที่ 7 ถึง 9 เมตร และวันที่ 3 ตุลาคม ถึงวันที่ 4 ตุลาคม คลื่นจะสูงอยู่ประมาณ 8 ถึง 10 เมตร จากคืนวันที่ 2 ตุลาคม ถึงวันที่ 5 ตุลาคม จะมีแรงคลื่นลมทะเลอยู่ที่ 9 ถึง 11 เมตร ในน่านน้ำตอนกลาง และคลื่นลมทะเลบางส่วนในทางตะวันออกของทะเลจีนตะวันออกจะสูงอยู่ประมาณ 12 ถึง 13 เมตร อย่างไรก็ตาม พายุไต้ฝุ่นชบาไม่ได้เคลื่อนตัวเข้าใกล้ภาคตะวันออกของประเทศจีนในท้ายที่สุด และสำนักงานอุตุนิยมวิทยาจีน (CMA) ได้ยกสัญญาณเตือนภัยพายุหมุนเขตร้อนทั้งหมดเมื่อเวลา 06:00 น. (23:00 น. เวลาสากลเชิงพิกัด) ในวันที่ 5 ตุลาคม

### ประเทศเกาหลีใต้
[left|thumb|230x230px|[สถานีอวกาศนานาชาติกำลังเคลื่อนตัวอยู่บนพายุไต้ฝุ่นชบา]]เมื่อวันที่ 4 ตุลาคม สำนักงานอุตุนิยมวิทยาเกาหลี (KMA) ได้ออกคำเตือนเกี่ยวกับพายุไต้ฝุ่นชบา และสั่งปิดเกาะเชจูทั้งเกาะในเวลาเดียวกัน เรือประมงประมาณ 2,000 ลำ ต้องอพยพออกจากท่าเรือประมาณ 100 แห่ง ในจังหวัดเชจู สิ่งอำนวยความสะดวกทั้งหมดในสถานที่จัดงานเทศกาลในท้องถิ่นได้ถูกรื้อถอน และจัดการวัสดุก่อสร้างอย่างถี่ถ้วนเพื่อไม่ให้ถูกลมพัดปลิวว่อน และส่งข้อความไปยังชาวประมงเพื่อขอให้พวกเขาเตรียมรับมือความเสียหายที่เกิดขึ้นกับบ้านเรือน และเรือประมง ข้าราชการเริ่มปฏิบัติหน้าที่ฉุกเฉินตั้งแต่เวลาที่คำแนะนำเกี่ยวกับพายุไต้ฝุ่นชบาที่มีผลบังคับใช้ ข้าราชการครึ่งหนึ่งจะทำงานฉุกเฉินเพื่อเตรียมพร้อมสำหรับเหตุฉุกเฉินใด ๆ เจ้าหน้าที่ของรัฐ และอาสาสมัครประมาณ 1,000 คน จะเสริมสร้างกิจกรรมการลาดตระเวนในพื้นที่เสี่ยงภัย ว็อน ฮี-รยง ผู้ว่าราชการจังหวัดเชจูได้เยี่ยมชมท่าเรือซองซานโปในซอกวีโพ และตรวจสอบสถานะของเรือประมงที่ทอดสมออยู่เขาเรียกร้องให้เจ้าของเรือประมง และชาวประมงเตรียมพร้อมเพื่อไม่ให้เรือเกิดความเสียหาย  

สำนักงานการศึกษาจังหวัดเชจูได้จัดประชุมสถานการณ์ฉุกเฉินก่อนพายุไต้ฝุ่นชบากำลังเคลื่อนตัวเข้ามาใกล้จังหวัดเชจู และได้ตัดสินใจดำเนินมาตรการด้านความปลอดภัย เช่น การปรับเวลาขาเข้า และขาออกตามคำตัดสินของอาจารย์ใหญ่ การส่งคืนนักเรียนด้วยตนเองในตอนกลางคืนก่อนเวลาอันควร และการควบคุมเข้าถึงนักเรียนหากอยู่พื้นที่ที่เสี่ยง เช่น สถานที่เขตก่อสร้าง เป็นต้น โรงเรียนทางตอนใต้ของประเทศเกาหลีใต้ 58 แห่ง ได้แก่ โรงเรียนอนุบาล 3 แห่ง โรงเรียนประถมศึกษา 23 แห่ง โรงเรียนมัธยมศึกษาตอนต้น 17 แห่ง โรงเรียนมัธยมศึกษาตอนปลาย 16 แห่ง และโรงเรียนสอนพิเศษ 2 แห่ง ได้เปิดการเรียนการสอนครึ่งวันในวันที่ 5 ตุลาคม

### ประเทศญี่ปุ่น
สำนักงานอุตุนิยมวิทยาญี่ปุ่น (JMA) ได้ออกคำเตือนเกี่ยวกับสภาพอากาศ และคลื่นสูง เนื่องจากพายุไต้ฝุ่นชบากำลังเคลื่อนตัวไปทางตะวันตกเฉียงเหนือใกล้จังหวัดโอกินาวะ โดยมีความเร็วลมสูงสุด 305 กิโลเมตรต่อชั่วโมง (190 ไมล์ต่อชั่วโมง) เมื่อเวลา 18:50 น. (11:50 น. เวลาสากลเชิงพิกัด) และคาดการณ์ว่าพายุจะเข้าใกล้ทางเหนือของเกาะคีวชู เที่ยวบินที่ถูกยกเลิกรวมถึงเที่ยวบินที่ดำเนินการโดยออล นิปปอน แอร์เวย์ และเจแปนแอร์ไลน์ รัฐบาลท้องถิ่นของนาฮะ อุราโซเอะ และคุเมะจิมะ แนะนำให้ประชาชนอพยพ และรัฐบาลจังหวัดได้สั่งปิดสำนักงานอื่น ๆ นอกเหนือจากที่เกี่ยวข้องกับหน้าที่ที่เกี่ยวข้องกับภัยพิบัติ สำนักงานของรัฐ และเอกชนบางแห่งหยุดทำงาน และโรงเรียนได้หยุดการเรียนการสอน อีวีเอแอร์ และไชนาแอร์ไลน์ ได้ยกเลิกเที่ยวบินไปจังหวัดโอกินาวะที่กำหนดไว้สำหรับวันที่ 3 ตุลาคม ซึ่งเป็นวันที่คาดการณ์ว่าพายุไต้ฝุ่นชบาจะส่งผลกระทบต่อจังหวัดโอกินาวะ สายการบินอีวีเอแอร์เคยถูกวิพากษ์วิจารณ์เรื่องเที่ยวบินที่ให้บริการไปยังจุดหมายปลายทางที่ได้รับผลกระทบจากพายุเมื่อสัปดาห์ก่อน ซึ่งพายุไต้ฝุ่นเมกีส่งผลกระทบต่อภูมิภาคก่อนหน้านี้ และสายการบินต่าง ๆ ได้ยกเลิกเที่ยวบินกว่า 200 เที่ยวบิน รวมถึงเที่ยวบินที่ท่าอากาศยานนาฮะด้วย

## ผลกระทบ

### ประเทศเกาหลีใต้
[thumb|พายุโซนร้อนชบากำลังจะกลายเป็นพายุหมุนนอกเขตร้อนที่ปกคลุมอยู่[ประเทศเกาหลีใต้ และเคลื่อนตัวสู่ทะเลญี่ปุ่นเมื่อวันที่ 5 ตุลาคม พ.ศ. 2559|280x280px]][left|thumb|230x230px|แม่น้ำในชางวอน [จังหวัดคย็องซังใต้ หลังจากพายุไต้ฝุ่นชบาเคลื่อนตัวผ่านไป]]
ทางตอนใต้ของประเทศเกาหลีใต้ได้รับผลกระทบอย่างรุนแรงจากพายุ ตามรายงานของสำนักงานอุตุนิยมวิทยาเกาหลี (KMA) กล่าวว่าพายุไต้ฝุ่นชบาได้เคลื่อนตัวเข้าใกล้ซองซาน จังหวัดเชจู เมื่อเวลา 2:50 น. (19:50 น. เวลาสากลเชิงพิกัด) มีการยกเลิกเที่ยวบินประมาณ 100 เที่ยวบิน ถนนหลายสายไหลลงแม่น้ำ และครัวเรือนได้ประสบปัญหาไฟฟ้าดับ ในบางพื้นที่ของอุทยานแห่งชาติฮัลลาซานได้รับน้ำฝนประมาณ 600 มิลลิเมตร (24 นิ้ว) และปริมาณน้ำฝนสูงสุดอยู่ที่ประมาณ 400 มิลลิเมตร (16 นิ้ว) ในยงกังดง จังหวัดเชจู เจ้าหน้าที่ได้ออกคำสั่งอพยพให้กับผู้ที่อยู่อาศัยในเรื่องนี้ หลังจากนั้นพายุไต้ฝุ่นชบาก็ได้เคลื่อนตัวไปตามแนวชายฝั่งทางตอนใต้ของประเทศเกาหลีใต้ และข้าม 4 เขต ในทางตอนใต้ เช่น จังหวัดช็อลลาใต้ จังหวัดคย็องซังใต้ ปูซาน และอุลซัน เป็นต้น ในช่วงที่พายุกำลังเคลื่อนตัวเข้าทำให้มีลมแรงพัด และฝนตกหนัก มีรายงานน้ำท่วมอย่างต่อเนื่อง ลมแรงพัดป้ายโฆษณา และเกิดดินถล่มในพื้นที่ภูเขาบางแห่ง โรงงานผลิตรถยนต์ของบริษัท ฮุนได มอเตอร์ ในอุลซันได้ถูกปิดตัวลง จึงทำให้รถยนต์ประมาณ 10 คัน ถูกน้ำท่วม มีผู้เสียชีวิตประมาณ 7 ราย และมีผู้สูญหายประมาณ 3 ราย 

พายุไต้ฝุ่นชบาจะกลายเป็นพายุที่มีความรุนแรงที่สุดต่อภาคใต้ของประเทศเกาหลีใต้นับตั้งแต่พายุไต้ฝุ่นแมมีในปี พ.ศ. 2546 บ้านเรือนมีความเสียหายอย่างน้อย 350 หลัง และบ้านเรือน 14 หลัง ถูกทำลายบางส่วนในจังหวัดเชจู และอุลซัน แต่คาดว่าจำนวนความเสียหายของบ้านเรือนจะเพิ่มขึ้นเมื่อเทศบาลเสร็จสิ้นในการตรวจสอบความเสียหายในอีกไม่กี่วันข้างหน้า พื้นที่เพาะปลูกรวม 7,747 เฮกตาร์ ถูกน้ำท่วมในจังหวัดเชจู และจังหวัดช็อลลาใต้ นอกจากนี้ รถยนต์ได้รับความเสียหาย 1,046 คัน จากถูกน้ำท่วม บริษัทประกันภัย 7 แห่ง รายงานว่ามีการสูญเสียผู้เอาประกันภัยอันเนื่องมาจากผลกระทบของพายุไต้ฝุ่นชบาเป็นจำนวนเงิน 20.3 พันล้านวอน (18.2 ล้านดอลลาร์สหรัฐ) ดินถล่มในอุลซัน เขื่อน 2 แห่ง ถูกทำลาย และถนน 17 สาย ถูกพัดพาไปกับแม่น้ำ และบ้านเรือนประมาณ 228,500 หลัง ในจังหวัดเชจู จังหวัดช็อลลาใต้ และจังหวัดคย็องซังใต้ ปูซาน และแทกู ได้ประสบปัญหาไฟฟ้าดับจากพายุไต้ฝุ่นชบา และมีความเสียหายโดยรวม 143.3 พันล้านวอน (129 ล้านดอลลาร์สหรัฐ) 

### ประเทศญี่ปุ่น
พายุไต้ฝุ่นชบาได้เคลื่อนตัวพัดถล่มทางตอนใต้ของประเทศญี่ปุ่นทำให้เกิดลมแรง และฝนตกหนักทั่วภูมิภาค ผู้ที่อยู่อาศัยประมาณ 800 คน ได้อพยพออกจากบ้านเรือน และบ้านเรือนอีกประมาณ 1,000 หลัง ได้ประสบปัญหาไฟฟ้าดับ หลังจากพายุได้เคลื่อนตัวพัดถล่มบริเวณจังหวัดโอกินาวะ

## ดูเพิ่ม

* ฤดูพายุไต้ฝุ่นแปซิฟิก พ.ศ. 2559
* รายชื่อของพายุหมุนเขตร้อน
** รายชื่อของพายุชบา
** รายชื่อของพายุอิกเม
* พายุหมุนเขตร้อนที่มีเส้นทางที่คล้ายกัน
** พายุไต้ฝุ่นรามสูร พ.ศ. 2545
** พายุโซนร้อนกำลังแรงขนุน พ.ศ. 2555
** พายุไต้ฝุ่นขนุน พ.ศ. 2566
* พายุไต้ฝุ่นขนุน พ.ศ. 2548 เป็นพายุหมุนเขตร้อนที่มีรูปร่างขณะมีกำลังแรงสูงสุดที่คล้ายกัน

## หมายเหตุ

## อ้างอิง

## แหล่งข้อมูลอื่น

* พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นชบา (1618)
* สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นชบา (1618)
* สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นชบา (1618)
* ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นชบา (21W)

หมวดหมู่:ฤดูพายุไต้ฝุ่นแปซิฟิก พ.ศ. 2559
หมวดหมู่:พายุหมุนเขตร้อนระดับ 5
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2559
หมวดหมู่:หมู่เกาะนอร์เทิร์นมาเรียนาในปี พ.ศ. 2559
หมวดหมู่:ประเทศเกาหลีใต้ในปี พ.ศ. 2559
หมวดหมู่:ประเทศญี่ปุ่นในปี พ.ศ. 2559
หมวดหมู่:บทความพายุหมุนเขตร้อน
หมวดหมู่:พายุไต้ฝุ่นในหมู่เกาะนอร์เทิร์นมาเรียนา
หมวดหมู่:พายุไต้ฝุ่นในประเทศเกาหลีใต้
หมวดหมู่:พายุไต้ฝุ่นในประเทศญี่ปุ่น
หมวดหมู่:ภัยพิบัติในหมู่เกาะนอร์เทิร์นมาเรียนา
หมวดหมู่:ภัยพิบัติในประเทศเกาหลีใต้
หมวดหมู่:ภัยพิบัติในประเทศญี่ปุ่น